《贵阳雅颂二十四首同翠渠作 其十六 裁抑冗费》
明代·祁顺

节用而爱人，鲁论有明训。后来多冗费，民病财亦尽。

孔公崇俭德，裁抑非固吝。丰源约其流，亦以纾民困。

为言达朝廷，化远当自近。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。